Добрае сэрца
*Авяр’ян Дзеружынскі*

Падзьмуў

Моцны вецер

Над рэчкай —

3 берага

Ўпала гняздзечка

Ад плыні глыбокае

Блізка.

Няшчасце вялікае

Ў пліскі[[1]](#footnote-1) —

3агінуць

Яе дзіцяняткі —

Маленькія плісяняткі.

Па беразе крочыў

Хлапчынка.

Пачуў ён

Той самай хвілінкай,

Калі захацеў

Парыбачыць,

Што хтосьці

Ціліўкае-плача.

Тады аглянуўся

I ўбачыў — бяда,

Трох птушанятак

Затопіць вада.

Ляжалі яны

I не зналі,

Што поблізу

Плешчуцца хвалі,

А побач гняздо —

Іх калыска[[2]](#footnote-2)...

Тут лётала

Бедная пліска.

Да дзетак наблізіцца,

Сядзе,

Самота[[3]](#footnote-3)

Ў птушыным паглядзе,

У вочках

Такая трывога.

«Тут трэба

Мая дапамога», —

Падумаў хлапчук

I ў момант які

Прыладзіў гняздо

На грудку́, ля ракі,

Затым

У птушыную хатку

Прынёс

Трох малых птушанятак.

I пліска

Заўважыла гэта.

Яна прыляцела

Да дзетак.

Хлапчук

Рыбку ву́дзіў

I клаў у вядзерца.

Ён меў

Вельмі добрае

Сэрца.

1. *Плі́ска* — невялікая пералётная птушка атрада вераб'іных з доўгім хвастом. [↑](#footnote-ref-1)
2. *Калы́ска* — невялікі ложак, звычайна падвешаны да столі, у якім калышуць дзяцей. [↑](#footnote-ref-2)
3. *Само́та* — смутак, туга. [↑](#footnote-ref-3)